《别玉笥何炼师》
宋代·陈元晋

轩轩黄冠师，胄出水曹后。
流风尚诗癖，圣处坐参透。
赛裳红尘外，心赏山水秀。
浑融入芒端，字字遗氛垢。
云雾巧载缝，冰雪工刻镂。
编成者山岁，光怪射牛斗。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。